Nye tal fra Danmarks Statistik viser, at antallet af nordjyske tvangsauktioner er på det laveste niveau i fire år. I juni var der kun 18 tvangsauktioner i Nordjylland. Det er samtidig et markant fald i forhold til maj, hvor der var 37 tvangsauktioner. Normalt falder antallet af tvangsauktioner i sommerperioden, men de netop offentliggjorde tal viser altså et betydeligt nordjysk fald. På landsplan er der fra maj til juni sket en stigning i antallet af tvangsauktioner fra 415 til 452, hvis man ser på de sæsonkorrigerede tal. På landsplan har antallet af tvangautioner dog ligget stabilt, hvis man ser det over en længere periode, hvor der fra måned til måned har været variationer.
Antallet af tvangsauktioner i Nordjylland er det laveste i fire år.